ΓΡΑΠΤΗ ΕΡΩΤΗΣΗ E-1786/01

υποβολή: Erik Meijer (GUE/NGL) προς την Επιτροπή

(19 Ιουνίου 2001)

Θέμα: Αύξηση των παρανόμων εισαγωγών ερπετών από τη Μαδαγασκάρη

1. Γνωρίζει η Επιτροπή ότι το νησί της Μαδαγασκάρης στεγάζει μια ιδιάζουσα πανίδα και στο τελευταίο 15 % του εδάφους της που δεν έχει ακόμη αποτελέσει αντικείμενο αποψίλωσης σε μεγάλη κλίμακα ζουν σκορπιοί, σαύρες, γιγαντιαίες αράχνες, δύο σπάνια είδη χελώνας, πύθωνες-τίγρεις και κροκόδειλοι·

2. Γνωρίζει επίσης η Επιτροπή ότι η Μαδαγασκάρη εξάγει νομίμως και παρανόμως μεγάλο αριθμό των σπανίων αυτών ζώων προς τις πλούσιες χώρες και όσον αφορά την ΕΕ κυρίως τη Γερμανία και τις Κάτω Χώρες, καθώς και ότι πολλά από τα ως άνω ζώα πεθαίνουν κατά την αιχμαλωσία και κατά τη μεταφορά, ενώ οι αγοραστές στους οποίους καταλήγουν δεν τα θέλουν πλέον επειδή μεγάλωσανπερβολικά ή επειδή είναι άρρωστα·

3. Μπορεί να επιβεβαιώσει η Επιτροπή ότι δεν πρόκειται εν προκειμένω για σπάνιες και αμελητέες εξαιρέσεις, αλλά ότι το εμπόριο αυτό αφορά χιλιάδες ζώα·

4. Για ποιο λόγο δεν εφαρμόζεται εμπράκτως η Σύμβαση CITES πουπεγράφη το 1993 από 153 χώρες και καταδικάζει το εμπόριο σπανίων ερπετών· Υπάρχουν κράτη μέλη της Ευρωπαϊκής Ένωσης που δεν πιστεύουν πλέον στον αγώνα κατά του εμπορίου ή μήπως, για λόγους οικονομίας, έχουν καταργήσει εν μέρει ή πλήρως τις θέσεις ελεγκτών στον τομέα αυτόν·

5. Κρίνει η Επιτροπή ότι το πρόβλημα αυτό οφείλεται στο γεγονός ότι τα κράτη μέλη δεν θεσπίζουν αρκετά αυστηρά μέτρα προκειμένου να απαγορεύσουν την ιδιοκτησία ορισμένων ζώων· Εάν ναι, ποιες πρωτοβουλίες προτίθεται να αναλάβει η Επιτροπή προκειμένου να τεθεί τέρμα στην ως άνω κατάσταση·

6. Κρίνει η Επιτροπή ότι η εφαρμογή των κανονισμών (ΕΚ) 338/97(1) και 939/97(2), καθώς και η οδηγία 92/65/ΕΚ(3) σχετικά με τον περιορισμό των εισαγωγών ζώντων ζώων και τηνπαγωγή τους σε όρους είναι ικανοποιητική και επαρκής και ότι συνεπώς ανταποκρίνεται στις επί του θέματος προσδοκίες· Εάν όχι, με ποιο τρόπο θα ήταν δυνατόν να βελτιωθεί η τήρηση των κανόνων ή ακόμη οι ίδιοι οι κανόνες·

7. Τι μέτρα προτίθεται να λάβει η Επιτροπή ώστε να εμποδίσει τη συνέχιση ή και την αύξηση των παρανόμων εισαγωγών τροπικών ζώων και ειδικότερα ερπετών, τούτο δε έως ότου εξαφανισθούν ολοσχερώς στις χώρες προέλευσής τους·

Πηγή: ολλανδική τηλεόραση - εκπομπή με επίκαιρα θέματα Zembla της 24.5.2001

(1) ΕΕ L 61 της 3.3.1997, σελ. 1.

(2) ΕΕ L 140 της 30.5.1997, σελ. 9.

(3) ΕΕ L 268 της 14.9.1992, σελ. 54.

Απάντηση της κας Wallstrm εξ ονόματος της Επιτροπής

(3 Σεπτεμβρίου 2001)

Η Επιτροπή γνωρίζει καλά την πλούσια βιοποικιλότητα της Μαδαγασκάρης και τους κινδύνους που αυτή αντιμετωπίζει.

Αν και η Κοινότητα δεν είναι ακόμα συμβαλλόμενο μέρος της Σύμβασης για το διεθνές εμπόριο απειλουμένων ειδών άγριας πανίδας και χλωρίδας (CITES), εφαρμόζει ωστόσο πλήρως τη Σύμβαση CITES δυνάμει του κανονισμού του Συμβουλίου (ΕΚ) αριθ. 338/97 της 9ης Δεκεμβρίου 1996 για την προστασία των ειδών άγριας πανίδας και χλωρίδας, διαρρυθμίζοντας τις συνθήκες εμπορίου αυτών. Στην ουσία ο κανονισμός αυτός προχωρεί πέρα από ό,τι το CITES, επιβάλλοντας αυστηρούς ελέγχους στις εισαγωγές των απειλουμένων ειδών. Με βάση τα αυστηρότερα αυτά μέτρα, έχει απαγορευθεί η εισαγωγή περίπου 53 διαφόρων ειδών ερπετών από τη Μαδαγασκάρη μέχρις ότου αποδειχθεί ότι το εμπόριο των ειδών αυτών μπορεί να πραγματοποιηθεί με βιώσιμο τρόπο. Επιπλέον, ορισμένα είδη ερπετών, συγκεκριμένα δε ειδών χελώνας κάθε προέλευσης, δεν μπορούν να εισαχθούν λόγω τηςψηλής θνησιμότητάς τους κατά τη διάρκεια της μεταφοράς και/ή κατά τη διατήρησή τους σε αιχμαλωσία.(1)

Αποτελεί πεποίθηση της Επιτροπής ότι η Σύμβαση CITES η οποία θεσπίστηκε το 1973 και έχειπογραφεί από 154 χώρες, προσφέρει αποτελεσματικά μέσα για να εφαρμοστεί στην πράξη η βιώσιμη διαχείριση

των αγρίων ειδών. Πράγματι, οι στόχοι της Σύμβασης δεν αντιτίθενται στο εμπόριο απειλουμένων ειδών, αλλά μπορούν να συμβάλουν στη διατήρηση των εν λόγω ειδών διαρρυθμίζοντας την εμπορία τους, ενώ ταυτόχρονα θα καταπολεμάται το παράνομο εμπόριο.

Στις αρχές του χρόνου αυτού, η Επιτροπή χρηματοδότησε ένα τεχνικό σεμινάριο στις Βρυξέλλες, οργανωμένο από τη Γραμματεία του CITES, στο οποίο έντακα σημαντικές χώρες εξαγωγής ειδών άγριας πανίδας και χλωρίδας, μεταξύ αυτών δε και η Μαδαγασκάρη, συμβαλλόμενο μέρος στο CITES από το 1975, οι διάφορες χώρες είχαν την ευκαιρία να συζητήσουν τα προβλήματά τους αναφορικά με την εφαρμογή της Σύμβασης CITES, όπου πρέπει να εξισορροπηθούν τα πλεονεκτήματα που προσφέρει η φύση στους τοπικούς πληθυσμούς με τη μέριμνα για τη διατήρηση των ειδών. Με την ευκαιρία αυτή, οι αρχές της Μαδαγασκάρης γνωστοποίησαν τις προσπάθειές τους για την εφαρμογή της Σύμβασης CITES με τον καλύτερο δυνατό τρόπο, καθορίζοντας ποσοστώσεις εξαγωγής ορισμένων ειδών και απαγορεύοντας την εξαγωγή άλλων, ενώ ξεκίνησαν την ενίσχυση των μέτρων ελέγχου ώστε να καταπολεμηθεί αποτελεσματικότερα το παράνομο εμπόριο.

Σε ό,τι αφορά την αποτελεσματικότητα των κοινοτικών κανονισμών και τις δυνατότητες απαγόρευσης κατοχής ορισμένων αγρίων ζώων, η Επιτροπή παραπέμπει το Αξιότιμο Μέλος στην τελευταία παράγραφο της κοινής απάντησης που έδωσε στις γραπτές ερωτήσεις E-238/01, E-239/01 και E-240/01(2).

(1) Κανονισμός (ΕΚ) αριθ. 191/2001 της Επιτροπής της 30ης Ιανουαρίου 2001 για τη αναστολή εισαγωγής στην Κοινότητα δειγμάτων ορισμένων ειδών άγριας πανίδας και χλωρίδας, ΕΕ L 29 της 31.1.2001.

(2) ΕΕ C 261 E της 18.9.2001, σελ. 71.